PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 14.12.2001

Nr. 696

R A P O R T

asupra proiectului de Lege pentru aprobarea Ordonanţei de urgenţă nr.140/2000 privind modificarea şi completarea Legii nr.68/1992 pentru alegerea Camerei Deputaţilor şi a Senatului şi a Legii nr.69/1992 pentru alegerea Preşedintelui  României.

 

Cu adresa nr.696 din  7 mai  2001, înregistrată sub nr.627/XVIII/11  din     7 mai 2001, Comisia juridică, de disciplină şi imunităţi, a fost sesizată spre  dezbatere în fond cu proiectul de Lege 
pentru aprobarea Ordonanţei de urgenţă nr.140/2000 privind modificarea şi completarea Legii nr.68/1992 pentru alegerea Camerei Deputaţilor şi a Senatului şi a Legii nr.69/1992 pentru alegerea Preşedintelui  României.



Ordonanţa de urgenţă a Guvernului, supusă dezbaterii, are ca obiect de reglementare  modificarea şi completarea Legii nr.68/1992 pentru alegerea Camerei Deputaţilor şi a Senatului şi a Legii nr.69/1992 pentru alegerea Preşedintelui României, în ceea ce priveşte durata campaniei electorale pentru alegerile parlamentare, şi prezidenţiale, precum şi posibilitatea ca prefecţii şi subprefecţii să poată candida în circumscripţiile electorale în care îşi exercită funcţiile, unele aspecte procedurale privind listele electorale permanente, cărţile de alegător, buletinele de vot,  sancţionarea continuării propagandei electorale după încheierea campaniei electorale ş.a. 



Consiliul Legislativ a avizat favorabil proiectul de lege, cu avizul nr.1010 din 15 septembrie 2000.



Potrivit prevederilor art.60 din Regulamentul camerei Deputaţilor, membrii comisiei au examinat proiectul de lege în şedinţa din 14 decembrie 2001. La dezbatere a participat, în calitate de invitat din partea Ministerului Administraţiei Publice, - domnul Ionel Fleşariu – secretar de stat.



În urma expunerii  punctelor de vedere de către membrii comisiei şi de către reprezentantul Ministerului Administraţiei Publice, s-a hotărât, cu unanimitate de voturi, ca proiectul de Lege  pentru aprobarea Ordonanţei de urgenţă nr.140/2000 privind modificarea şi completarea Legii nr.68/1992 pentru alegerea Camerei Deputaţilor şi a Senatului şi a Legii nr.69/1992 pentru alegerea Preşedintelui  României, să fie supus dezbaterii plenului Camerei Deputaţilor în forma prezentată de iniţiator.



În raport de obiectul  de reglementare, proiectul de lege face parte din categoria legilor organice.

PREŞEDINTE,

dr. Ionel OLTEANU

red. consilier

Ion Ciopată

